text: [{"text_idx": "#000003", "text": "Itoophiyaatti ji\u2019oota ja\u2019an dabran keessa balaa Makinaan lubbuu Nama 1,849 dabre"}, {"text_idx": "#000004", "text": "Daarektoreetii to\u2019annoo yakkaa Komishiinii Poolisii Federaalaatti, dameen balaa tiraafikaa fi raaga haala tiraafikaa kennu kaleessa feesbuukissaarrtti ibsa baaseen, Adoolessa 1, 2012 irraa eegalee hanga Muddee 1, bara 2013tti qofa namoonni 1,849 balaa tiraafikaan du\u2019aniiru jedhe."}, {"text_idx": "#000005", "text": "Akka gabaasa Komishiiniichatti namoota lubbuun iasaanii balaa tiraafikaan darbeen alatti namoonni 2,646 ta\u2019an miidhaa cimaan, namoota 2,565 irra ammoo miidhaa salphaan dhaqqabee jira."}, {"text_idx": "#000006", "text": "Kana malees sababa balaa tiraafikaan qabeenyarra balaa ga\u2019een qabeenyi maallaqa birrii 495,240,47 tilmaamamu manca\u2019eera."}, {"text_idx": "#000007", "text": "Balaa tiraafikaa ji\u2019oota ja\u2019an darban keessa biyyattii keessatti mudate keessaa 15,844 magaalaa Finfinnee keessatti yoo ta\u2019u, balaa kanaan namoonni 192 du\u2019aniiru, 846 garmalee miidhamaniiru, 512 irra ammoo miidhaa salphaan ga\u2019u gabaasni Komishiiniichaa ni mul\u2019isa."}, {"text_idx": "#000008", "text": "Kominishinichi balaa tiraafikaa suukanneessaa lubbuu nama hedduu galaafate kanaaf sababa kan jedhe, inni duraa naamusa Shufeerootaatti."}, {"text_idx": "#000009", "text": "Shufeeroonni lubbuu namaaf yaaduu dhabuu, hanqina dandeettii Shufeerootaa, rakkoo dandeettii teeknikaa Makinaan walqabatuufi rakkoo daandiis, akka sababaatti ka\u2019e."}]